Et skib er ikke sådan noget man glemmer. Og da slet ikke i en børnehave, skulle man tro. Men torsdag lærte byrådet i Vesthimmerland noget andet. Det skriver Nordjyske. Politikerne måtte nemlig tage stilling til noget så sjældent som en grundstødning af et skib. Netop i en børnehave. Og af alle steder i den fjordrige Vesthimmerland Kommune: Tørre Aalestrup. Sagen kom frem, da det skulle forklares hvorfor det kostede 175.000 kroner mere end beregnet at bygge 109 kvadratmeter til børnehaven Højtoften i Aalestrup By. Det skyldtes at man havde fundet omtalte fiskerbåd da man gravede ud til fundamentet til udvidelsen, og at man havde været nød til at fjerne den og rense jorden for forurening, fremgik det af dagsordenen.

Opsummering:
[size=3]Skibsvrag dukkede op af jorden da institution skulle udvides. [/size]